VS000697
Datum: 1990-05-10T02:00:00.000+02:00
datum_sodbe_i_stopnje: 1997-12-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 6900000 SIT
opombe: II Ips 601/99. Reviziji tožene stranke je bilo delno ugodeno glede tožničine soodgovornosti za škodni dogodek (s 30 odstotkov na 2/3). Glede višine odškodnine odločitvi sodišč prve in druge stopnje nista bili spremenjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 30 do 35 let

Osnovnošolka, kasneje dijakinja.

## Škodni dogodek

Poškodovana je bila pri prehajanju nezavarovanega prehoda čez železniško progo.

## Poškodba

Odprt prelom levega čelnega sinusa, prelom leve sitke, raztrganina trde možganske opne, prelom zgornje čeljusti in ličnice obojestransko, večfragmentarni prelom nosne kosti, prelom 6 do 9 desnega rebra, prelom desne podlahtnice nad zapestjem, raztrganino desnega zapestja, nadlahti in desnega stopala, prelom desne sramne in sedne kosti, pretres možganov, izguba voha na levo nosnico, neenakost zenic, brazgotine zgornjih vek in obraza, togost desnega kolka, komolca in zapestja.

## Telesne bolečine

2000000 SIT Hude telesne bolečine 10 dni, pojemajoče hude telesne bolečine 15 dni, lažje telesne bolečine 45 dni.

#### Hospitalizacija

Hospitalizacija 58 dni. Od tega je bila v šok sobi 7 dni.

#### Ambulantno zdravljenje

Štirje pregledi pri otologu, dvakrat pri nevrologu, dvakrat pri okulistu, bolniški stalež 7 mesecev.

#### Rehabilitacija

3 tedne hospitalno izvajanje fizioterapevtskih vaj v zdravilišču, večkratno razgibavanje doma.

#### Nevšečnosti med zdravljenjem

Neprijetno je bilo uvajanje in prebujanje iz splošne narkoze enkrat, 15x odvzem krvi za laboratorijske izvide, 8 dni dobivanje injekcij antibiotikov, 2x transfuzije krvi, 40 dni dobivanje injekcij proti bolečinam vsakih 8 ur, 5x prevezi, infuzija tekočine 7 dni, RTG slikanje 37x, odvzem šivov, jemanje antibiotikov 29 dni, ambulantni pregledi 18x, 6-tedensko nošenje doramenskega mavca, tri tedne ležanja v postelji nepokretna, dva meseca hoje z berglami, dobivanje injekcij proti zastrupitvi 2x.

## Strah

500000 SIT Tožnica je ob nesreči utrpela primarni strah, intenzivni sekundarni strah pa je trajal 6 mesecev. V lažji obliki strah še vedno traja.

## Zmanjšanje življenjske aktivnosti

4000000 SIT Tožničine življenjske aktivnosti so zaradi poškodbe trajno zmanjšane za 40%. Tožnica je omejena pri vsakdanjih opravilih, pri katerih je odvisna od pomoči domačih. Težave bo morala prestajati vse življenje, ki je še pred njo.

## Skaženost

400000 SIT Tožnica ima številne brazgotine po obrazu (nad levo obrvjo, pod spodnjimi vekami, v zgornjem kotu desnega očesa, na levi nosnici) in tudi po rokah.

---

ZOR člen 200, 203